LIETUVOS RESPUBLIKOS

NACIONALINIŲ PLĖTROS ĮSTAIGŲ ĮSTATYMO NR. XIII-1257 PAVADINIMO, 1, 4, 6, 7 STRAIPSNIŲ PAKEITIMO IR 111 STRAIPSNIO PRIPAŽINIMO NETEKUSIU GALIOS

ĮSTATYMAS

2023 m. birželio 20 d. Nr. XIV-2078

Vilnius

1 straipsnis. Įstatymo pavadinimo pakeitimas

Pakeisti Įstatymo pavadinimą ir jį išdėstyti taip:

„LIETUVOS RESPUBLIKOS
NACIONALINĖS PLĖTROS ĮSTAIGOS
ĮSTATYMAS“.

2 straipsnis. 1 straipsnio pakeitimas

Pakeisti 1 straipsnio 2 dalį ir ją išdėstyti taip:

„2. Šis įstatymas reglamentuoja Lietuvos Respublikos nacionalinės plėtros įstaigos paskyrimą, veiklą, valdymą, finansavimą ir priežiūrą bei atsakomybę už veiklos reikalavimų pažeidimus.“

3 straipsnis. 4 straipsnio pakeitimas

1. Pakeisti 4 straipsnio 1 dalį ir ją išdėstyti taip:

„1. Finansų įstaigai vykdyti NPĮ veiklą, kuri apima skatinamojo finansavimo veiklą, Vyriausybės įgaliotos institucijos teikimu paveda Vyriausybė (toliau – pavedimas vykdyti NPĮ veiklą).“

2. Pakeisti 4 straipsnio 2 dalį ir ją išdėstyti taip:

„2. Pavesti vykdyti NPĮ veiklą galima finansų įstaigai, kuri atitinka šio įstatymo 3 straipsnyje ir V skyriuje nustatytus reikalavimus. NPĮ skatinamojo finansavimo veikla vykdoma atlikus šio įstatymo 7 straipsnyje nurodytą vertinimą ir finansų įstaigos veiklos srityse, nustatytose Vyriausybės sprendimu.“

4 straipsnis. 6 straipsnio pakeitimas

1. Pakeisti 6 straipsnio 1 dalies 7 punktą ir jį išdėstyti taip:

„7) teikia pasiūlymus ir ekspertinę (techninę ir metodinę) pagalbą valstybės ir savivaldybių institucijoms ir įstaigoms tvariųjų (žaliųjų) finansų srityje ir dėl būtinų sprendimų siekiant pagerinti investicinę aplinką ir finansavimo prieinamumą projektus įgyvendinantiems subjektams;“.

2. Papildyti 6 straipsnio 1 dalį nauju 8 punktu:

„8) plėtoja tvaraus ženklinimo ekosistemą;“.

3. Papildyti 6 straipsnio 1 dalį 9–12 punktais:

„9) inicijuoja ir teikia siūlymus dėl su tvariaisiais (žaliaisiais) finansais susijusių mokslinių tyrimų, vykdo švietimo ir informavimo veiklas;

10) koordinuoja viešojo ir privataus sektorių bendradarbiavimą tvariųjų (žaliųjų) finansų srityje;

11) garsina Lietuvos vardą tvariųjų (žaliųjų) finansų srityje;

12) įgyvendina skatinamąsias finansines priemones, projektus ir programas vystomojo bendradarbiavimo srityje;“.

4. Buvusį 6 straipsnio 1 dalies 8 punktą laikyti 13 punktu.

5. Pakeisti 6 straipsnio 2 dalį ir ją išdėstyti taip:

„2. NPĮ, siekdama valdyti riziką, skatinamajai finansinei priemonei įgyvendinti gali steigti NPĮ patronuojamąją (dukterinę) įmonę, kuri suprantama taip, kaip nurodyta Lietuvos Respublikos akcinių bendrovių įstatymo 5 straipsnyje, kai tai numatyta skatinamosios finansinės priemonės investavimo strategijoje. NPĮ gali būti ir kitų juridinių asmenų steigėja ir (ar) dalyvė, gali veikti kaip komanditinės ūkinės bendrijos tikroji narė ir (ar) veiklai vykdyti pasitelkti finansų tarpininkus.“

5 straipsnis. 7 straipsnio pakeitimas

Pakeisti 7 straipsnio 1 dalį ir ją išdėstyti taip:

„1. NPĮ skatinamojo finansavimo veikla turi būti pagrįsta vertinimu, kuriuo nustatomas finansavimo rinkos sąlygomis nepakankamumas ir (ar) neoptimalumas, apskaičiuojamas investicijų poreikis. Vertinimas atliekamas Vyriausybės nustatyta tvarka ir atvejais.“

6 straipsnis. 111 straipsnio pripažinimas netekusiu galios

Pripažinti netekusiu galios 111 straipsnį.

7 straipsnis. Įstatymo taikymas

Kituose įstatymuose pateiktos nuorodos į Lietuvos Respublikos nacionalinių plėtros įstaigų įstatymą laikomos nuorodomis į Lietuvos Respublikos nacionalinės plėtros įstaigos įstatymą, o nuorodos į sąvoką „nacionalinės plėtros įstaigos“ laikomos nuorodomis į sąvoką „nacionalinė plėtros įstaiga“.

Skelbiu šį Lietuvos Respublikos Seimo priimtą įstatymą.

Respublikos Prezidentas	Gitanas Nausėda